Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Framdriften i byggeprosjektet ny gjestestall og vaskehall som vil stå ferdig til Festival-helgen.
* Pågående forhandlinger med MORK om ny, forenklet avtale.
* Administrasjonen gjennomfører et forprosjekt for å få en vurdering av Momarkens baneprofil med hovedvekt på overgangskurver og dosering. Jostein Sageie som sto bak ombyggingen av Bjerke, og nå senest Drammen, engasjeres som utførende på forprosjektet.
* Ski NM 2016. Det arbeides kontinuerlig med saken og et notat utarbeidet av ordfører Erik Unaas var utsendt. Endelig vedtak om søknad i januar 2014.

Orienteringen med kommentarer ble tatt til etterretning.

Regnskapsrapport pr mai.

Regnskapsrapport med kommentarer var forhåndsutsendt og ble gjennomgått av daglig leder. Det er et mindre budsjettavvik pr mai .Rapporten med kommentarer ble tatt til etterretning.

Luftegårder.

Det er utarbeidet forslag på oppføring av 5 nye luftegårder langs Festningsveien. Det er utarbeidet en kalkyle i to alternativer: enkle og grundige grunnarbeider. Forslaget er forelagt trenerene på møte hvor de konkluderte med å velge det enkle alternativet på grunnarbeider hvor den månedlige boksleien økes med kr 30.- for å dekke kostnaden ved oppføring av nye luftegårder.

Styret fattet følgende enstemmige vedtak:

Styret bevilger kr 100.000.- eks. mva til oppføring av 5 nye luftegårder.

Momarkenfestivalen.

Et notat fra prosjektleder om status for prosjektet var forhåndsutsendt. I tillegg orienterte daglig leder fra møte i styringsgruppen som var avholdt tidligere på dagen.

Styret uttrykte stor tilfredshet med at administrasjonen har realisert et så stort og ambisiøst prosjekt hvor idearbeidet startet for 2-3 år siden.

Eventuelt.

Ingen saker ble tatt opp.